MT Il-Ġurnal Uffiċjali tal-Unjoni Ewropea C 369/26

Rikors ippreżentat fil-11 ta’ Awwissu 2017 – BEI vs Is-Sirja

(Kawża T-542/17)

(2017/C 369/38)

Lingwa tal-kawża: l-Ingliż

Partijiet

Rikorrent: Bank Ewropew tal-Investiment (rappreżentanti: P. Chamberlain, T. Gilliams, J. Shirran u F. de Borja Oxangoiti Briones aġenti, D. Arts, avukat u T. Cusworth, solicitor)

Konvenuta: Ir-Repubblika Għarbija Sirjana

Talbiet

— Għall-ħlas tas-somom kollha dovuti lill-Unjoni Ewropea skont l-Artikoli 3.01, 3.02, 4.01, 8.01 u 8.02 tal-Port of Tartous Loan Agreement fid-dritt tagħha ta’ surroga li jinkludu: — EUR 20 609 429,45, l-ammont dovut lill-Unjoni Ewropea fid-9 ta’ Awwissu 2017, li huwa kollu kapital, interessi u interessi moratorji kuntrattwali (dovuti mid-data dovuta sad-9 ta’ Awwissu 2017); — Interessi moratorji kuntrattwali ulterjuri, dovuti bir-rata annwali ugwali jew ogħla (għal kulll perijodu suċċessiv ta’ xahar) ta’ (i) rata ugwali għar-rata EURIBOR miżjuda bi 2 % (200 punti bażiċi), jew (ii) ir-rata fissa pagabbli skont l-Artikolu 3.01 miżjuda b’0,25 % (25 punti bażiċi), sal-pagament effettiv; — It-taxxi kollha applikabbli, dazji, drittijiet u spejjeż professjonali dovuti mid-data dovuta sal-pagament effettiv, inklużi l-ispejjeż relatati ma’ din il-proċedura.

— Sussidjarament għal (i), u jekk il-Qorti Ġenerali tiddeċiedi li l-Unjoni Ewropea ma hijiex surrogata fid-drittijiet tal- Bank Ewropew tal-Investiment, il-ħlas tas-somom kollha dovuti lill-Bank Ewropew tal-Investiment skont l-Artikoli 3.01, 3.02, 4.01, 8.01 u 8.02 tal-Port of Tartous Loan Agreement li jinkludu: — EUR 20 609 429,45, l-ammont dovut lill- Bank Ewropew tal-Investiment fid-9 ta’ Awwissu 2017, li huwa kollu kapital, interessi u interessi moratorji kuntrattwali (dovuti mid-data dovuta sad-9 ta’ Awwissu 2017); — Interessi moratorji kuntrattwali ulterjuri, dovuti bir-rata annwali ugwali jew ogħla (għal kulll perijodu suċċessiv ta’ xahar) ta’ (i) rata ugwali għar-rata EURIBOR miżjuda bi 2 % (200 punti bażiċi), jew (ii) ir-rata fissa pagabbli skont l-Artikolu 3.01 miżjuda b’0,25 % (25 punti bażiċi), sal-pagament effettiv; — It-taxxi kollha applikabbli, dazji, drittijiet u spejjeż professjonali dovuti mid-data dovuta sal-pagament effettiv, inklużi l-ispejjeż relatati ma’ dawn il-proċeduri

— Fi kwalunkwe każ, għall-ħlas tal-ammont dovut lill-Unjoni Ewropea jew lill- Bank Ewropew tal-Investiment, skont il-każ, għall-pagamenti li jkunu dovuti wara d-data ta’ dan ir-rikors u li s-Sirja tonqos milli tħallashom, li jinkludu: — il-kapital kollu u l-interessi għal kull pagament; — Interessi moratorji kuntrattwali ulterjuri, dovuti bir-rata annwali ugwali jew ogħla (għal kulll perijodu suċċessiv ta’ xahar) ta’ (i) rata ugwali għar-rata EURIBOR miżjuda bi 2 % (200 punti bażiċi), jew (ii) ir-rata fissa pagabbli skont l-Artikolu 3.01 miżjuda b’0,25 % (25 punti bażiċi), mid-data dovuta ta’ kull pagament sad-data tal-pagament effettiv mis-Sirja.

— Għall-ħlas tal-ispejjeż kollha relatati ma’ din l-istanza skont l-Artikolu 134(1) tar-Regoli ta’ Proċedura.

Motivi u argumenti prinċipali

Insostenn tar-rikors tiegħu, ir-rikorrent jinvoka motiv wieħed.

L-ewwel u l-uniku motiv ibbażat fuq li s-Sirja kisret l-obbligi kuntrattwali tagħha skont l-Artikoli 3.01 u 4.01 tal-Port of Tartous Loan Agreement sabiex tħallas il-pagamenti skont il-Port of Tartous Loan Agreement kif dovuti, u skont l-Artikolu 3.02 tal-Port of Tartous Loan Agreement li tħallas l-interessi moratorji fuq kull pagament dovut u mhux imħallas, dovut bir-rata annwali msemmija. Konsegwentement, is-Sirja hija kuntrattwalment obbligata li tħallas l-ammonti kollha dovuti skont l-Artikoli 3.01, 3.02, 4.01, 8.01 u 8.02 tal-Port of Tartous Loan Agreement .